text: Enstemmig opbakning til Stephan Kleinschmidt som ny topchef 
  16 marts 2018 kl. 05.40
  Et helt enigt byråd i Flensborg valgte torsdag Stephan Kleinschmidt som ny forvaltningschef.
  
  Samtlige seks politiske grupper i byrådet med overborgmester Simone Lange, (SPD) i spidsen støttede som ventet ansættelsen af Stephan Kleinschmidt, som chef for 2. afdeling på rådhuset i Flensborg. 
  Den 1. maj overtager han afdeling 2, der bl. a. skal varetage projektkoordinering samt Flensborgs kommunikation og imagepleje.
  Overborgmester Simone Lange hilste Stephan Kleinschmidt velkommen.
  Stephan Kleinschmidt, forvaltningschef, Flensborg: "Jeg glæder mg til at komme i gang med at arbejde for byen Flensborg, og jeg vil gøre mit yderste for at leve op til den store tillid og forventning, der er til mig."
  - Vi har stor tillid til Stephan Kleinschmidt. Jeg ser frem til vores samarbejde, sagde hun i sin velkomst efter valget.
  Stephan Kleinschmidt er viceborgmester i Sønderborg, hvor han i byrådet repræsenterer Slesvigsk Parti - det tyske mindretals parti i Danmark. Han er også formand for kulturudvalget i Sønderborg Kommune.
  Han fortsætter med sit politiske arbejde i byrådet i Sønderborg - og han ser store muligheder for at bruge sine erfaringer fra hjembyen i det nye job i Flensborg om forvaltningschef med direkte reference til overborgmester Simone Lange - det vil sige, at han som politisk chef får en rådmandslignende funktion.
  - Jeg glæder mg til at komme i gang med at arbejde for byen Flensborg, og jeg vil gøre mit yderste for at leve op til den store tillid og forventning, der er til mig, sagde Stephan Kleinschmidt i sin tak for valget.
  Sideløbende med det nye job fortsætter han med sit politiske arbejde i byrådet i Sønderborg. Stephan Kleinschmidt har hidtil arbejdet i Kiel som politisk rådgiver for statskancelliet i Slesvig-Holsten. 
  Kort før jul meddelte Stephan Kleinschmidt, at han ikke længere ønskede at være folketingskandidat for Det Radikale Venstre i den sydjyske storkreds - og han har overfor TV SYD givet udtrylk for, at de danske landspolitiske ambitioner er stillet i bero, mens han han bestrider jobbet i Flensborg..
  